31.10.2022
Il-Ġurnal Uffiċjali tal-Unjoni Ewropea
MT
L 282/159
KAPITOLU 20 PREPARATI TA’ ĦAXIX, FROTT, ĠEWŻ JEW PARTIJIET OĦRAJN TAL-PJANTI Noti 1.
Dan il-kapitolu ma jkoprix: (a) ħaxix, frott jew ġewż, ippreparati jew ippreservati bil-proċessi speċifikati fil-Kapitoli 7, 8 jew 11; (b) xaħmijiet u żjut veġetali (il-Kapitolu 15); (c) preparati tal-ikel li fihom iktar minn 20 % skont il-piż ta’ zalzett, laħam, ġewwieni tal-laħam, demm, insetti, ħut jew krustaċji, molluski jew invertebrati akkwatiċi oħrajn, jew kwalunkwe kombinament tagħhom (il-Kapitolu 16); (d) prodotti tal-furnara u prodotti oħra tal-intestatura 1905; jew (e) preparati tal-ikel komposti omoġenizzati tal-intestatura 2104. 2.
L-intestaturi 2007 u 2008 ma japplikawx għall-jellies tal-frott, il-pastes tal-frott, il-perlini jew bħalhom fil-forma ta’ ħlewwiet tazzokkor (l-intestatura 1704) jew il-ħelu taċ-ċikkulata (l-intestatura 1806). 3.
L-intestaturi 2001, 2004 u 2005 ikopru, skont il-każ, dawk il-prodotti tal-Kapitolu 7 jew tal-intestatura 1105 jew 1106 biss (għajr id-dqiq, il-grixa u t-trab tal-prodotti tal-Kapitolu 8) li kienu ppreparati jew ippreservati bi proċessi oħrajn għajr dawk imsemmijin finnota 1(a). 4.
Il-meraq tat-tadam, li l-kontenut tal-piż xott tiegħu ikun 7 % jew iktar, għandu jkun ikklassifikat fl-intestatura 2002. 5.
Għall-finijiet tal-intestatura 2007, l-espressjoni “miksubin bit-tisjir” tfisser miksubin bi trattament bis-sħana fi pressjoni atmosferika jew taħt pressjoni ridotta biex tiżdied il-viskożità ta’ prodott permezz tat-tnaqqis tal-kontenut tal-ilma jew mezzi oħrajn. 6.
Għall-finijiet tal-intestatura 2009, l-espressjoni “meraq, mhux iffermentat u mingħajr żieda ta’ spirtu” tfisser meraq ta’ qawwa alkoħolika skont il-volum (ara n-nota 2 tal-Kapitolu 22) li ma taqbiżx iż-0,5 % vol.
Noti tas-subintestaturi 1.
Għall-finijiet tas-subintestatura 2005 10, l-espressjoni “ħaxix omoġenizzat” tfisser il-preparati tal-ħaxix, omoġenizzat fin, ippreżentati għall-bejgħ bl-imnut bħala ikel tajjeb għat-trabi jew għat-tfal żgħar jew għall-finijiet djetetiċi, f’kontenituri b’kontenut ta’ piż nett li ma jaqbiżx il-250 g.
Biex tiġi applikata din id-definizzjoni, ma għandhomx jitqiesu l-kwantitajiet żgħar ta’ kwalunkwe ingredjent li setgħu kienu miżjudin mal-preparat għat-taħwir, għall-preservazzjoni jew għal finijiet oħrajn.
Dawn il-preparati jistgħu jkun fihom kwantità żgħira ta’ partijiet viżibbli ta’ ħaxix.
Is-subintestatura 2005 10 tieħu preċedenza fuq is-subintestaturi l-oħrajn kollha talintestatura 2005. 2.
Għall-finijiet tas-subintestatura 2007 10, l-espressjoni “preparati omoġenizzati” tfisser il-preparati tal-frott, omoġenizzat fin, ippreżentati għall-bejgħ bl-imnut bħala ikel tajjeb għat-trabi jew għat-tfal żgħar jew għall-finijiet djetetiċi, f’kontenituri b’kontenut ta’ piż nett li ma jaqbiżx il-250 g.
Biex tiġi applikata din id-definizzjoni, ma għandhomx jitqiesu l-kwantitajiet żgħar ta’ kwalunkwe ingredjent li setgħu kienu miżjudin mal-preparat għat-taħwir, għall-preservazzjoni jew għal finijiet oħrajn.
Dawn il-preparati jista’ jkun fihom kwantità żgħira ta’ partijiet viżibbli ta’ frott.
Is-subintestatura 2007 10 tieħu preċedenza fuq is-subintestaturi l-oħrajn kollha tal-intestatura 2007. 3.
Għall-finijiet tas-subintestaturi 2009 12, 2009 21, 2009 31, 2009 41, 2009 61 u 2009 71, l-espressjoni “valur Brix” tfisser il-qari dirett tal-gradi Brix miksub minn idrometru Brix jew tal-indiċi rifrattiv espress f’termini ta’ perċentwal tal-kontenut ta’ sukrożju miksub minn rifrattometru, f’temperatura ta’ 20 °C jew ikkoreġut għal 20 °C jekk il-qari jsir f’temperatura differenti.